ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഫിഡെ ഓൺലൈൻ ചെസ്സ് ഒളിമ്പ്യാഡ് ജേതാക്കളായ ഇന്ത്യൻ ടീം അംഗങ്ങളെ പ്രധാനമന്ത്രി അഭിനന്ദിച്ചു.
ഫിഡെ ഓൺലൈൻ ചെസ്സ് ഒളിമ്പ്യാഡ് ജേതാക്കളായ ഇന്ത്യൻ ടീം അംഗങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
"അവരുടെ കഠിനാധ്വാനവും ആത്മാർപ്പണവും സ്തുത്യർഹമാണ്. അവരുടെ വിജയം മറ്റ് ചെസ്സ് കളിക്കാർക്കും പ്രചോദനമാകും. റഷ്യൻ ടീം അംഗങ്ങളെയും ഞാൻ അഭിനന്ദിക്കുന്നു." പ്രധാനമന്ത്രി ട്വിറ്ററിൽ കുറിച്ചു.
(
ഉപരാഷ്ട്രപതിയുടെ കാര്യാലയം
ഔദ്യോഗിക ചുമതലകൾക്കും കുടുംബ ഉത്തരവാദിത്തങ്ങൾക്കും തുല്യ പ്രാധാന്യം നൽകുക - ഉപരാഷ്ട്രപതി
ന്യൂ ഡൽഹി: ഡിസംബർ 27, 2021
തൊഴിൽ-കുടുംബ സന്തുലിതാവസ്ഥ നിലനിർത്തേണ്ടതിന്റെ ആവശ്യകതയെക്കുറിച്ചും ഒരാളുടെ ഔദ്യോഗിക കടമകൾക്കും കുടുംബ ഉത്തരവാദിത്തങ്ങൾക്കും തുല്യ പ്രാധാന്യം നൽകേണ്ടതിന്റെ പ്രാധാന്യം സംബന്ധിച്ചും ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് ഊന്നിപ്പറഞ്ഞു.
ചെന്നൈയിൽ, ശ്രീമതി വി എൽ ഇന്ദിരാ ദത്ത് രചിച്ച ‘ഡോ വി എൽ ദത്ത്: ഗ്ലിംപ്സസ് ഓഫ് എ പയനിയേഴ്സ് ലൈഫ് ജേർണി’ എന്ന പുസ്തകം പ്രകാശനം ചെയ്ത ശേഷം സദസ്സിനെ അഭിസംബോധന ചെയ്യുകയായിരുന്നു അദ്ദേഹം. ജീവനക്കാർക്ക് അവരുടെ തൊഴിൽ-കുടുംബ സന്തുലിതാവസ്ഥ എളുപ്പത്തിൽ കൈകാര്യം ചെയ്യാൻ കഴിയുന്ന തരത്തിൽ നയങ്ങൾ രൂപപ്പെടുത്താൻ എല്ലാ ബിസിനസ്സ് നേതാക്കളോടും അദ്ദേഹം അഭ്യർത്ഥിച്ചു. ഇത് ജീവനക്കാരുടെ പ്രകടനം മെച്ചപ്പെടുത്തുന്നതിന് മാത്രമല്ല, നമ്മുടെ സമൂഹത്തിൽ വർദ്ധിച്ചുവരുന്ന മാനസികാരോഗ്യ പ്രശ്നങ്ങൾ പരിഹരിക്കാനും സഹായിക്കുമെന്നും അദ്ദേഹം കൂട്ടിച്ചേർത്തു.
സമ്മർദ്ദം വർദ്ധിച്ചുവരുന്ന ഇക്കാലത്ത്, ശാരീരിക ആരോഗ്യത്തോടൊപ്പം മാനസികാരോഗ്യത്തിനും പ്രാധാന്യം ഉണ്ടെന്ന് ശ്രീ നായിഡു അഭിപ്രായപ്പെട്ടു. മാനസിക സമ്മർദ്ദം കുറയ്ക്കുന്നതിനുള്ള മാർഗമായി പ്രകൃതിയോടൊപ്പവും കായിക വിനോദങ്ങളിലും സമയം ചെലവഴിക്കേണ്ടതിന്റെ ആവശ്യകതയെ അദ്ദേഹം എടുത്തു പറഞ്ഞു.
RRTN/SKY
(Visitor Counter : 95
പ്രത്യേക സേവനങ്ങളും ഫീച്ചറുകളും
കേന്ദ്ര സായുധ പോലീസ് സേന , ഡൽഹി പൊലീസിൽ സബ് ഇൻസ്പെക്ടർ എന്നീ തസ്തികകളിലേക്കുള്ള പരീക്ഷകൾക്ക് സ്റ്റാഫ് സെലക്ഷന് കമ്മീഷൻ അപേക്ഷ ക്ഷണിച്ചു
കൊച്ചി : ഓഗസ്റ്റ് 22 , 2022
സ്റ്റാഫ് സെലക്ഷന് കമ്മീഷൻ ഡൽഹി പോലീസിൽ  സബ് ഇൻസ്പെക്ടർ  റിക്രൂട്ട്മെന്റിനായുള്ള ഓപ്പൺ കോംപറ്റീറ്റീവ് കമ്പ്യൂട്ടർ അധിഷ്ഠിത പരീക്ഷയും സെൻട്രൽ ആംഡ് പോലീസ് ഫോഴ്സ്സ്  പരീക്ഷയും നവംബർ 2022ന് രാജ്യത്തുടനീളം നടത്തും. പരീക്ഷാ തീയതി എസ്.എസ്.സി വെബ്സൈറ്റിലൂടെ പിന്നീട് അറിയിക്കും.
പരീക്ഷയിൽ കമ്പ്യൂട്ടർ അധിഷ്ഠിത രീതിയിൽ രണ്ട് ഒബ്ജക്റ്റീവ് ടൈപ്പ് മൾട്ടിപ്പിൾ ചോയ്സ് ചോദ്യപേപ്പറുകളും തുടർന്ന് PST/PET, DME എന്നിവയും ഉണ്ടായിരിക്കും.
ഓണ്ലൈനിലൂടെ മാത്രമേ അപേക്ഷിക്കാവൂ. അപേക്ഷ സമര്പ്പിക്കാനും വിശദ വിവരങ്ങള്ക്കും http://ssc.nic.in, www.ssckkr.kar.nic.in എന്നീ വെബ്സൈറ്റുകള് സന്ദര്ശിക്കാം. 100 രൂപയാണ് അപേക്ഷ ഫീസ്. വനിത /എസ്സി/എസ്ടി/ഇഎക്സ്എസ് വിഭാഗങ്ങൾക്ക് ഫീസില്ല.
അപേക്ഷ സ്വീകരിക്കുന്ന അവസാന തീയതി 2022 ഓഗസ്റ്റ് 30 രാത്രി 11 മണിവരെയാണ്. ആകെ 4,300 ഒഴിവുകളാണുള്ളത് .
ശമ്പളം എക്സ് വിഭാഗത്തിലുള്ള നഗരങ്ങളില് ഏകദേശം 62,000 രൂപ ആയിരിക്കും. ഉദ്യോഗാര്ത്ഥികൾ 2022 ജനുവരി ഒന്നാം തിയതി, 20 നും 25 വയസ്സിനും ഇടയിലുള്ളവരാകണം. സംവരണ വിഭാഗങ്ങള്ക്ക് അര്ഹമായ വയസ്സ് ഇളവ് ലഭിക്കും.
ആവശ്യമായ സഹായത്തിന് തിങ്കള് മുതല് വെള്ളിവരെയുള്ള ദിവസങ്ങളില് രാവിലെ 10 നും വൈകുന്നേരം 5 മണിക്കുമിടയില് 080-25502520, 9483862020 എന്നീ ഹെല്പ് ലൈൻ നമ്പരുകളില് വിളിക്കാം.
പ്രധാനമന്ത്രിയുടെ ഓഫീസ്
കേസരി നാഥ് ത്രിപാഠിയുടെ നിര്യാണത്തിൽ പ്രധാനമന്ത്രി അനുശോചിച്ചു
ബീഹാർ, മേഘാലയ, മിസോറാം എന്നീ സംസ്ഥാനങ്ങളിലെ ഗവർണറായി അധിക ചുമതല വഹിച്ചിരുന്ന മുൻ പശ്ചിമ ബംഗാൾ ഗവർണർ ശ്രീ കേസരി നാഥ് ത്രിപാഠിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി. യുപിയിൽ ബിജെപി കെട്ടിപ്പടുക്കുന്നതിൽ അദ്ദേഹം നിർണായക പങ്കുവഹിച്ചതായും സംസ്ഥാനത്തിന്റെ പുരോഗതിക്കായി കഠിനമായി പരിശ്രമിച്ചതായും പ്രധാനമന്ത്രി അഭിപ്രായപ്പെട്ടു.
പ്രധാനമന്ത്രി ട്വീറ്റ് ചെയ്തു;
“ശ്രീ കേസരി നാഥ് ത്രിപാഠി ജി അദ്ദേഹത്തിന്റെ സേവനത്തിനും ബുദ്ധിക്കും ബഹുമാനിതനായിരുന്നു . ഭരണഘടനാപരമായ കാര്യങ്ങളിൽ അദ്ദേഹത്തിന് നല്ല അറിവുണ്ടായിരുന്നു. യുപിയിൽ ബിജെപി കെട്ടിപ്പടുക്കുന്നതിൽ അദ്ദേഹം പ്രധാന പങ്കുവഹിക്കുകയും സംസ്ഥാനത്തിന്റെ പുരോഗതിക്കായി കഠിനമായി പ്രവർത്തിക്കുകയും ചെയ്തു. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.”
blockquote class="twitter-tweet">
Shri Keshari Nath Tripathi Ji was respected for his service and intellect. He was well versed in Constitutional matters. He played a key role in building BJP in UP and worked hard for the state’s progress. Pained by his demise. Condolences to his family and admirers. Om Shanti. pic.twitter.com/mQqirPTPvy
— Narendra Modi  January 8, 2023
ടെക്സ്റ്റൈല്സ് മന്ത്രാലയം
സാങ്കേതിക തുണിത്തരങ്ങളുടെ കയറ്റുമതി 3 വർഷത്തിനുള്ളിൽ 2 ബില്യൺ ഡോളറിൽ നിന്ന് 10 ബില്യൺ ഡോളർ, അതായത് 5 മടങ്ങ് വർധിപ്പിക്കാൻ ഇന്ത്യ ലക്ഷ്യമിടുന്നു - ശ്രീ പീയൂഷ് ഗോയൽ
ന്യൂഡൽഹി: നവംബർ 5, 2021
 പ്രതിനിധികളുമായി സംസാരിക്കുകയായിരുന്നു മന്ത്രി. കുറഞ്ഞ വിലയ്ക്ക് ഭൂമിയും വൈദ്യുതിയും പോലെ ടെക്സ്റ്റൈൽ വ്യവസായത്തിന് ആവശ്യമായ ചെലവ് കുറഞ്ഞ അടിസ്ഥാന സൗകര്യങ്ങൾ വാഗ്ദാനം ചെയ്യുന്ന സംസ്ഥാനങ്ങളിലെ ടെക്സ്റ്റൈൽ മേഖലയ്ക്ക് ഉത്പാദന ബന്ധിത പ്രോത്സാഹന പദ്ധതിയിലൂടെ കേന്ദ്രം പിന്തുണ നൽകുമെന്നും മന്ത്രി പറഞ്ഞു.
അന്താരാഷ്ട്ര, ആഭ്യന്തര ഉപഭോക്താക്കൾക്ക് ലഭ്യമാക്കുന്ന തുണിത്തരങ്ങളുടെ ഗുണനിലവാരത്തിൽ വ്യത്യാസം ഉണ്ടാകരുതെന്ന് ശ്രീ ഗോയൽ നിർദ്ദേശിച്ചു. സാങ്കേതിക തുണിത്തരങ്ങളുടെ ഗവേഷണത്തിനും വികസനത്തിനും സർക്കാർ ഫണ്ട് ഉപയോഗിക്കുന്നതിൽ പൊതു സ്വകാര്യ പങ്കാളിത്തം വേണമെന്നും മന്ത്രി പറഞ്ഞു.
ഇന്ത്യയിലെ സാങ്കേതിക തുണിത്തരങ്ങളുടെ വളർച്ച കഴിഞ്ഞ 5 വർഷമായി കുതിച്ചുയരുകയാണ്. നിലവിൽ ഈ മേഖല പ്രതിവർഷം 8% നിരക്കിൽ വളരുന്നു. അടുത്ത 5 വർഷത്തിനുള്ളിൽ ഈ വളർച്ച 15-20% പരിധിയിലേക്ക് ഉയർത്തി വേഗത്തിലാക്കുക എന്നതാണ് നമ്മുടെ ലക്ഷ്യം.
സാങ്കേതിക തുണിത്തരങ്ങളുടെ നിലവിലെ ലോക വിപണി 250 ബില്യൺ യുഎസ് ഡോളറാണെന്നും , ഇന്ത്യയുടെ വിഹിതം 19 ബില്യൺ യുഎസ് ഡോളറാണെന്നും ശ്രീ ഗോയൽ പറഞ്ഞു. ഈ വിപണിയിൽ 40 ബില്യൺ ഡോളറിന്റെ  വിഹിതം ഇന്ത്യ ലക്ഷ്യമിടുന്നു. സ്ഥിതിവിവരക്കണക്കിൽ കാണുന്ന വളർച്ചയ്ക്ക് പുറമേ, മെച്ചപ്പെട്ട സാങ്കേതികവിദ്യയിലേക്കും നൂതനമായ തദ്ദേശീയ ഉത്പന്നങ്ങളിലേക്കും ഈ വളർച്ച നയിക്കുമെന്ന് അദ്ദേഹം പറഞ്ഞു.
ഈ ലക്ഷ്യങ്ങൾ മനസ്സിൽ വെച്ചുകൊണ്ട്, ഒരു സ്വാശ്രയ, ഊർജ്ജസ്വല, കയറ്റുമതി അധിഷ്ഠിത സമ്പദ്വ്യവസ്ഥയാക്കി ഇന്ത്യയെ മാറ്റുക എന്ന ലക്ഷ്യത്തോടെയാണ് 2020 ഫെബ്രുവരിയിൽ സർക്കാർ ദേശീയ ടെക്നിക്കൽ ടെക്സ്റ്റൈൽസ് മിഷൻ ആരംഭിച്ചതെന്നും അദ്ദേഹം കൂട്ടിച്ചേർത്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 181.24 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവർക്ക് വിതരണം ചെയ്തത് 18 ലക്ഷത്തിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 25,106 ആയി കുറഞ്ഞു ; മൊത്തം സജീവ കേസുകളുടെ 0.06 % ആണിത്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,549 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.40%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 181.24 കോടി  പിന്നിട്ടു. 2,14,03,116 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 18 ലക്ഷത്തിനടുത്ത്  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ
ആദ്യ ഡോസ് നല്കി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,03,046
രണ്ടാം ഡോസ് 99,90,717
കരുതല് ഡോസ് 43,59,722
മുന്നണിപ്പോരാളികള്
ഒന്നാം ഡോസ് 1,84,12,172
രണ്ടാം ഡോസ് 1,74,89,088
കരുതല് ഡോസ് 66,66,494
12-14 പ്രായപരിധിയിലുള്ളവര്
ഒന്നാം ഡോസ് 17,99,684
15-18 പ്രായപരിധിയിലുള്ളവര്
ഒന്നാം ഡോസ് 5,62,15,365
രണ്ടാം ഡോസ് 3,55,29,066
18-44 പ്രായപരിധിയിലുള്ളവര്
ഒന്നാം ഡോസ് 55,37,95,114
രണ്ടാം ഡോസ് 45,95,63,393
45-59 പ്രായപരിധിയിലുള്ളവര്
ഒന്നാം ഡോസ് 20,26,14,621
രണ്ടാം ഡോസ് 18,38,06,629
60നുമേല് പ്രായമുള്ളവര്
ഒന്നാം ഡോസ് 12,66,44,476
രണ്ടാം ഡോസ് 11,44,84,897
കരുതല് ഡോസ് 1,07,22,819
കരുതല് ഡോസ് 2,17,49,035
ആകെ 1,81,24,97,303
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 25,106 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.06% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,652 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,67,774 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,549 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 3,84,499 പരിശോധനകള് നടത്തി. ആകെ 78.30 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.40 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.40 ശതമാനമാണ്.
(--ND--
ആഭ്യന്തരകാര്യ മന്ത്രാലയം
നാഗ്പൂരിലെ ദേശീയ ദുരന്ത പ്രതികരണ സേനാ അക്കാദമിയിൽ സീനിയര് അഡ്മിനിസ്ട്രേറ്റീവ് ഗ്രേഡില്  ഒരു ഡയറക്ടര് തസ്തിക സൃഷ്ടിക്കുന്നതിന് കേന്ദ്ര മന്ത്രിസഭയുടെ അംഗീകാരം
നാഗ്പൂരിലെ ദേശീയ ദുരന്ത പ്രതികരണ സേനാ അക്കാദമി യില് സീനിയര് അഡ്മിനിസ്ട്രേറ്റീവ് ഗ്രേഡില്  ഒരു ഡയറക്ടര് തസ്തിക സൃഷ്ടിക്കുന്നതിനുള്ള ആഭ്യന്തര മന്ത്രാലയത്തിന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
എന്.ഡി.ആര്എഫ്  അക്കാദമിയില് ഡയറക്ടര് തസ്തിക സൃഷ്ടിക്കുന്നതോടെ, സ്ഥാപനത്തിന്റെ പൂർണ്ണ നിയന്ത്രണം മുതിര്ന്നതും പരിചയസമ്പന്നനുമായ ഒരു ഉദ്യോഗസ്ഥനെ ഏല്പ്പിക്കാനാകുകയും, അദ്ദേഹത്തിന് ഉദ്ദേശ്യ ലക്ഷ്യങ്ങള്ക്കനുസരിച്ച് സ്ഥാപനത്തെ നയിക്കാനുമാകും. . എന്.ഡി.ആര്.എഫ്, എസ്.ഡി.ആര്.എഫ് , സി.ഡി  വോളണ്ടിഴേയ്സ് മറ്റ് ഓഹരിപങ്കാളികള് സാര്ക്കിലേയും മറ്റ് രാജ്യങ്ങളിലേയും ദുരന്തപ്രതിരോധ ഏജന്സികള് എന്നിവിടങ്ങളില് നിന്നൊക്കെയായി 5000ലധികം ഉദ്യോഗസ്ഥര്ക്ക് നൈപുണ്യാധിഷ്ഠിത പ്രായോഗിക പരിശീലനം അക്കാദമി പ്രതിവര്ഷം പകര്ന്നുകൊടുക്കും. ഓഹരിപങ്കാളികളുടെ മാറുന്ന ആവശ്യങ്ങള്ക്കുംആവശ്യകതയ്ക്കും അനുസൃതമായി പരിശീലന പരിപാടികള് വിശകലനം ചെയ്യുന്നതിനും മെച്ചപ്പെടുത്തുന്നതിനും ഇത് സഹായിക്കും. എന്.ഡി.ആര്.എഫ്, എസ്.ഡി.ആര്.എഫ് ഉദ്യോഗസ്ഥര്ക്കും, മറ്റ് പങ്കാളികള്ക്കും പകര്ന്നുനല്കുന്ന ദുരന്തപ്രതിരോധ പരിശീലനത്തിന്റെ നിലവാരം ഇത് വളരെയധികം മെച്ചപ്പെടുത്തുകയും ചെയ്യും.
പശ്ചാത്തലം:
നാഷണല് സിവില് ഡിഫന്സ് കോളേജ് യുമായി ലയിപ്പിച്ച് നാഗ്പൂരില് 2018 ലാണ് ദേശീയ ദുരന്ത പ്രതികരണ ഫോഴ്സ്  അക്കാദമി ആരംഭിച്ചത്. അക്കാദമിയുടെ പ്രധാന കാമ്പസ് നിര്മ്മാണത്തിലാണ്, അതുവരെ ഇത് എന്.സി.ഡി.സിയുടെ നിലവിലുള്ള കാമ്പസിലാണ് പ്രവര്ത്തിക്കുന്നത്. നിലവില് ദേശീയ ദുരന്ത പ്രതികരണ സേന  / സംസ്ഥാന ദുരന്ത പ്രതികരണ സേന  / സിവില് ഡിഫന്സ് വോളന്റിയര്മാര്, മറ്റ് പങ്കാളികള് എന്നിവര്ക്ക് അക്കാദമി ഇപ്പോള് പരിശീലനം നല്കുന്നു. കൂടുതലായി ഇതിനെ അന്താരാഷ്ട്ര പ്രശസ്തിയുള്ള ഒരു ഒരു പ്രധാനപ്പെട്ട പരിശീലന സ്ഥാപനമായി വളര്ത്തുകയെന്നതരത്തിലാണ് വിഭാവനം ചെയ്തിട്ടുള്ളത്. സാര്ക്കിലേയും മറ്റ് രാജ്യങ്ങളിലേയും ദുരന്തപ്രതികരണ ഉദ്യോഗസ്ഥര്ക്ക് പ്രത്യേക പരിശീലനവും ഇവിടെ നിന്നും നല്കുന്നുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനുവരി 24-ന് പ്രധാനമന്ത്രി രാഷ്ട്രീയ ബാല പുരസ്കാര ജേതാക്കളുമായി സംവദിക്കും
പ്രധാനമന്ത്രി ശ്രീ നരേന്ദ്ര മോദി പ്രധാനമന്ത്രി രാഷ്ട്രീയ ബാല പുരസ്കാര ജേതാക്കളുമായി ജനുവരി 24-ന് വൈകുന്നേരം 4 മണിക്ക് അദ്ദേഹത്തിന്റെ വസതിയായ 7 ലോക് കല്യാൺ മാർഗിൽ സംവദിക്കും.
നവീനാശയങ്ങൾ , സോഷ്യൽ സർവീസ്, പാണ്ഡിത്യ പ്രകടനം , സ്പോർട്സ്, കലയും സംസ്ക്കാരവും , ധീരത എന്നിങ്ങനെ ആറ് വിഭാഗങ്ങളിലെ അസാധാരണ നേട്ടങ്ങൾക്ക് കേന്ദ്ര ഗവൺമെന്റ് കുട്ടികൾക്ക് പ്രധാൻ മന്ത്രി രാഷ്ട്രീയ ബാല പുരസ്കാരം നൽകിവരുന്നു. ഓരോ അവാർഡ് ജേതാവിനും ഒരു മെഡലും ഒരു രൂപ ക്യാഷ് പ്രൈസും നൽകുന്നു. ഒരു ലക്ഷം രൂപയും സർട്ടിഫിക്കറ്റും. ഈ വർഷം, ബാലശക്തി പുരസ്കാരത്തിന്റെ വിവിധ വിഭാഗങ്ങളിലായി രാജ്യത്തുടനീളമുള്ള 11 കുട്ടികളെ തിരഞ്ഞെടുത്തു. അവാർഡിന് അർഹരായവരിൽ 11 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമുള്ള 6 ആൺകുട്ടികളും 5 പെൺകുട്ടികളും ഉൾപ്പെടുന്നു.
--ND--
(
ധനകാര്യ മന്ത്രാലയം
സംരഭകത്വം എല്ലായ്പ്പോഴും ഇന്ത്യയുടെ കരുത്ത്: ശ്രീമതി നിര്മലാ സീതാരാമന്
യുവജനങ്ങളുടെ സംരംഭകത്വ നിര്ദ്ദേശങ്ങള്ക്ക് പിന്തുണ നല്കാന് ആദ്യാവസാനം പ്രോല്സാഹനം ഉറപ്പാക്കുന്ന ഇന്വെസ്റ്റ്മെന്റ് ക്ലിയറന്സ് സെല്ലുകള് പൊതു - സ്വകാര്യ പങ്കാളിത്തത്തോടെ
പുതിയ അഞ്ച് സ്മാര്ട് നഗരങ്ങളില് സ്ഥാപിക്കും
സംരംഭകത്വം എല്ലായ്പോഴും രാജ്യത്തിന്റെ കരുത്താണ് എന്നും നമ്മുടെ യുവതീ യുവാക്കള് തങ്ങളുടെ സംരംഭകത്വ നൈപുണ്യംകൊണ്ട് രാജ്യത്തിന്റെ വളര്ച്ചയ്ക്ക് സംഭാവനകള് നല്കുകയാണ് എന്നും കേന്ദ്ര ധന, കോര്പറേറ്റുകാര്യ മന്ത്രി ശ്രീമതി നിര്മലാ സീതാരാമന് പറഞ്ഞു. നമ്മുടെ യുവജനങ്ങളുടെ അറിവിനെയും നൈപുണ്യത്തെയും വെല്ലുവിളികള് ഏറ്റെടുക്കാനുള്ള പ്രാപ്തിയെയും നാം അംഗീകരിക്കുന്നതായി 2020-21ലെ ബജറ്റ് പാര്ലമെന്റില് അവതരിപ്പിച്ച് അവര് വ്യക്തമാക്കി. ''അവരിപ്പോള് ജോലി തേടുന്നവരല്ല, ജോലി നല്കുന്നവരാണ്'' മന്ത്രി കൂട്ടിച്ചേര്ത്തു.
യുവജനങ്ങള് പുതിയ സംരംഭങ്ങള് തുടങ്ങാന് വരുമ്പോള് അവര്ക്കു മുന്നില് അനാവശ്യ തടസ്സങ്ങള് സൃഷ്ടിക്കുന്നത് അവസാനിപ്പിക്കാനും തുടക്കം മുതല് ഓരോ ഘട്ടത്തിലും സഹായിക്കാനും ഇന്വെസ്റ്റുമെന്റ് ക്ലിയറന്സ് സെല് രൂപീകരിക്കാന് ഉദ്ദേശിക്കുന്നതായി മന്ത്രി അറിയിച്ചു. പൊതുസ്വകാര്യ പങ്കാളിത്തത്തോടെ സംസ്ഥാന ഗവണ്മെന്റുകളുമായിച്ചേര്ന്ന് അഞ്ച് പുതിയ സ്മാര്ട് നഗരങ്ങള് രൂപീകരിക്കുമെന്നും ധനമന്ത്രി പറഞ്ഞു.
രാജ്യത്തെ ഇലക്ട്രോണിക്സ് നിര്മാണ മേഖല വളരെ മല്സരശേഷിയുള്ളതും വന്തോതില് തൊഴിലവസരങ്ങള് സൃഷ്ടിക്കുന്നതുമാണ് എന്ന് മന്ത്രി പറഞ്ഞു. ഈ മേഖലയില് കൂടുതല് മികവും കരുത്തും നേടുന്നതിന് ആഭ്യന്തരമായി കൂടുതല് ഉല്പ്പാദനം നടക്കുകയും വന്തോതില് നിക്ഷേപം ആകര്ഷിക്കാന് സാധിക്കുകയും വേണം. മൊബൈല് ഫോണുകള്, ഇലക്ട്രോണിക് ഉപകരണങ്ങള് തുടങ്ങിയ നിര്മിക്കുന്നതിന് കൂടുതല് പ്രോല്സാഹനം നല്കുന്ന പദ്ധതി ബജറ്റില് ഉള്പ്പെടുത്തിയതായി അവര് അറിയിച്ചു. 2020-21 മുതല് 2023-24 വരെയുള്ള കാലയളവിലേക്ക് 1480 കോടി രൂപ ചെലവില് ഒരു നാഷണല് ടെക്നിക്കല് ടെക്സ്റ്റയില്സ് മിഷന് തുടങ്ങും. ഇന്ത്യയെ ഈ രംഗത്ത് ആഗോള ശക്തിയാക്കുകയാണ് ലക്ഷ്യം.
(ഉദ്പാദനത്തില് ഗുണമേ•യും നിലവാരവും ഉറപ്പാക്കണമെന്ന പ്രധാനമന്ത്രിയുടെ ചെങ്കോട്ടയിലെ ആഹ്വാനം ശ്രീമതി നിര്മലാ സീതാരാമന് പരാമര്ശിച്ചു. ഈ വര്ഷം മുഴുവന് മന്ത്രാലയങ്ങളും ഗുണനിലവാര ഉത്തരവുകള് പുറപ്പെടുവിക്കുമെന്നും അവര് കൂട്ടിച്ചേര്ത്തു.
സംരംഭങ്ങള്ക്കു മികച്ച ഇന്ഷുറന്സ് ലഭ്യമാക്കുകയും ചെറുകിട കയറ്റുമതിക്കാരുടെ പ്രീമിയം കുറവു ചെയ്യുകയും ഇന്ഷുറന്സ് തുക ലഭിക്കുന്നതിനുള്ള നടപടികള് ലളിതമാക്കുകയും ചെയ്യാന് 'നിര്വിക്' എന്ന പുതിയ പദ്ധതി ധനമന്ത്രി പ്രഖ്യാപിച്ചു. കയറ്റുമതിക്ക് സഹായകരമായ ഈ പദ്ധതി പ്രകാരം വൈദ്യുതി കരം, ഗതാഗതത്തിന് ഉപയോഗിക്കുന്ന ഇന്ധനത്തിന്റെ വാറ്റ് തുടങ്ങിയവ കേന്ദ്ര, സംസ്ഥാന-പ്രാദേശിക തലങ്ങളില് ഈടാക്കുന്ന കരം ഡിജിറ്റലായി കയറ്റുമതിക്കാര്ക്ക് തിരിച്ചു നല്കുന്ന പദ്ധതിയും ബഡ്ജറ്റിലുണ്ട്. നിലവിലെ ഒരു സംവിധാനത്തിലും ഇളവോ തിരിച്ചു നല്കലോ ഇല്ലാത്തതാണ് ഇവ.
ചരക്കുകളുടെയും സേവനങ്ങളുടെയും പ്രവൃത്തികളുടെയും സംഭരണത്തിന് ഒരൊറ്റ വേദി ലഭ്യമാക്കാന് ഏകീകൃത സംഭരണ സംവിധാനം രൂപീകരിക്കും. നിലവിലുള്ള ഗവണ്മെന്റ് ഇ - വിപണി ഇടം  കൂടുതല് ഫലപ്രദമാക്കുന്നതിനു വേണ്ടിയാണ് ഇത്. ജെം മുഖേനയുള്ള വിറ്റുവരവ് മൂന്നു ലക്ഷം കോടി രൂപയാക്കും. 2020-21ല് വ്യവസായ, വാണിജ്യ വികസനത്തിനും പ്രോല്സാഹനത്തിനും 27300 കോടി രൂപ വകയിരുത്തുന്നതായും ധനമന്ത്രി പറഞ്ഞു.
PSR MRD-
ഷെയില് ഓയില്/ വാതകം, കോള് ബെഡ് മീഥൈന്  തുടങ്ങിയ പാരമ്പര്യേതര ഹൈഡ്രോ കാര്ബണുകളുടെ പര്യവേക്ഷണത്തിനും ചൂഷണത്തിനും അനുമതി നല്കുന്ന നയത്തിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നിലവിലെ ഭൂവിസ്തൃതിയില് പാരമ്പര്യേതര ഹൈഡ്രോ കാര്ബണുകളുടെ മേഖല തുറക്കുന്നതിനായി നിലവിലെ കരാറുകാര്ക്ക് ലൈസന്സ്/പാട്ടഭൂമിയില് നാമനിര്ദ്ദേശം ചെയ്യുന്നത് പ്രോത്സാഹിപ്പിക്കുന്നതിനായി നിലവിലുള്ള ഉല്പ്പാദന പങ്കാളിത്ത കരാറുകള്, സി.ബി.എം കരാറുകള് എന്നിവ പ്രകാരമായിരിക്കും ഇത് നടപ്പാക്കുക.
ഗുണഫലങ്ങള്:
-നിലവിലെ കരാര് പ്രദേശങ്ങളിലെ ഹൈഡ്രോകാര്ബണ് സമ്പന്നമായ പ്രദേശങ്ങളെ തിരിച്ചറിയുന്നതിന് ഈ നയം സഹായിക്കും. അല്ലെങ്കില് ഇവ പര്യവേക്ഷണം നടത്താതെയും ഉപയോഗപ്പെടുത്താതെയും തന്നെ കിടക്കും.
-ഈ നയം നടപ്പാക്കുന്നതോടെ പര്യവേഷണത്തിനും ഉല്പ്പാദന പ്രവര്ത്തനങ്ങള്ക്കുമായി പുതിയ നിക്ഷേപങ്ങള് വരും. പുതിയ ഹൈഡ്രോ കാര്ബണുകള് കണ്ടെത്തുന്നതിനുള്ള സാദ്ധ്യതയുമുണ്ട്. അതിലൂടെ ആഭ്യന്തര ഉല്പ്പാദന വര്ദ്ധനവും പ്രതീക്ഷിക്കുന്നു.
-അധിക ഹൈഡ്രോ കാര്ബണ് വിഭവങ്ങളുടെ പര്യവേക്ഷണവും ചൂഷണവും പുതിയ നിക്ഷേപങ്ങള്ക്ക് പ്രേരണയാകുമെന്നു പ്രതീക്ഷിക്കുന്നു. സാമ്പത്തിക പ്രവര്ത്തനങ്ങള്, അധിക തൊഴിലവസരം സൃഷ്ടിക്കല് എന്നിവയുടെ ഗതിക്ക് വേഗം കൂട്ടും. അതിലൂടെ സമൂഹത്തിലെ വിവിധ വിഭാഗങ്ങള്ക്ക് നേട്ടങ്ങളുണ്ടാകും.
-നവീനവും നൂതനാശയപരവും ഏറ്റവും ആധുനികവുമായ സാങ്കേതികവിദ്യയുടെ വരവിന് ഇത് കാരണമാകും. പാരമ്പര്യേതര ഹൈഡ്രോ കാര്ബണുകളുടെ ചൂഷണത്തിന് നവീന സാങ്കേതികവിദ്യാ സഹകരണത്തിനും ഇത് പ്രേരിപ്പിക്കും.
പശ്ചാത്തലം:
നിലവിലെ പി.എസ്.സികളുടെ കരാര് യുഗത്തില്, പാട്ടം/ലൈസന്സ് എന്നിവ നല്കിക്കഴിഞ്ഞ ഭൂമിയില്നിന്നും കരാറുകാരെ സി.ബി.എമ്മോ അതുപോലെ മറ്റ് പാരമ്പര്യേതര ഹൈഡ്രോ കാര്ബണുകളുടെയോ പര്യവേക്ഷണമോ ചൂഷണമോ അനുവദിച്ചിരുില്ല. അതുപോലെ സി.ബി.എം. കരാറുകാരെ സി.ബി.എം. അല്ലാതെ മറ്റൊരു ഹൈഡ്രോ കാര്ബണും ചൂഷണം ചെയ്യാനും അനുവദിച്ചിരുന്നില്ല.
പി.എസ്.സികള് സി.ബി.എം. ബ്ലോക്കുകള് ദേശീയ എണ്ണ കമ്പനികള് എന്നിവര് വിവിധ കരാറുകള് വഴി കൈവശം വച്ചിരിക്കുന്ന ഭൂവിസ്തൃതി നാമനിര്ദ്ദേശഭരണത്തില് ഇന്ത്യയുടെ അവസാദശിലാതടത്തിന്റെ സവിശേഷഭാഗമായി മാറും.
പ്രാഥമികപഠനപ്രകാരം വിവിധ അന്താരാഷ്ട്ര ഏജന്സികളുടെ വിലയിരുത്തലിന്റെ അടിസ്ഥാനത്തില് അഞ്ച് എക്കല്പാളികളില് ‘ചില സ്ഥലങ്ങളില്’ ഷെയില് ഗ്യാസ് വിഭവങ്ങള് ഏകദേശം 100-200 ടി.സി.എഫ് വ്യാപ്തിയിലാണ്.
പൂര്ണവളര്ച്ചയെത്തിയ ജൈവസമ്പന്നമായ ഷെയില് നിലനില്ക്കുന്ന കാമ്പേ, കൃഷ്ണാ-ഗോദാവരി , കാവേരി എന്നീ തടങ്ങളില് ഷെയില് ഓയില്/വാതകത്തിന്റെ സാന്നിദ്ധ്യത്തിന്റെ ഏറ്റവും ശക്തമായ സാധ്യതയാണുള്ളത്. പ്രീ ന്യൂ എക്പ്ലോറേഷന് ലൈസന്സിംഗ് പോളിസി  ഭരണത്തിലുള്ള പി.എസ്.സിയുടെ കീഴിലുള്ള 72,027 ചതുരശ്ര കിലോമീറ്ററും സി.ബി.എം കരാറിന്റെ കീഴിലുള്ള 5269 ചതുരശ്ര കിലോമീറ്റര് മേഖലയും പാരമ്പര്യ-പാരമ്പര്യേതര ഹൈഡ്രോ കാര്ബണുകളുടെ പര്യവേക്ഷഷണത്തിനും ചൂഷണത്തിനും വേഗത കൂട്ടാനായി തുറന്നുകൊടുക്കുകയാണ്. ഈ നയത്തിന്റെ അംഗീകാരത്തോടെ ‘ ഏക ഹൈഡ്രോ കാര്ബണ് വിഭവ മാതൃകയില് നിന്നും ‘സാര്വത്രിക ലൈസന്സിംഗ് നയ’ത്തിലേക്ക് മാറും. അത് നിലവില് ഹൈഡ്രോ കാര്ബണ് പര്യവേക്ഷണത്തിനും ലൈസന്സിംഗ് നയത്തിനും  ബാധകമാകും. സ്മാള് ഫീല്ഡ് നയം  കണ്ടെത്താനും ഇത് സഹായിക്കും.
പുതിയ കണ്ടുപിടുത്തങ്ങള്ക്ക് പെട്രോളിയം ലാഭത്തിന്റെ/ഉല്പ്പാദനതല പേയ്മെന്റിന്റെ  10% അധികവും സി.ബി.എം കരാറില് നിലവിലെ പെട്രോളിയം ലാഭത്തിന്റെ/പി.എല്.പി ഗവമെന്റുമായി പങ്കുവയ്ക്കണം.
നാമനിര്ദ്ദേശം ചെയ്യപ്പെട്ട ബ്ലോക്കുകളില്, എന്.ഒ.സികളെ പാരമ്പേര്യതര ഹൈഡ്രോ കാര്ബണുകളുടെ പര്യവേക്ഷണം നടത്തുന്നതിനും ചൂഷണംചെയ്യുന്നതിനും പര്യവേക്ഷണ/പാട്ട ലൈസന്സിന്റെ നിലവിലെ സാമ്പത്തിക കരാര് വ്യവസ്ഥകള് പ്രകാരം അനുവദിക്കും.
പ്രധാനമന്ത്രിയുടെ ഓഫീസ്
മധ്യപ്രദേശിലെ മഴക്കെടുതി : പി എം എന് ആര് എഫില് നിന്നുള്ള ധനസാഹയത്തിനു പ്രധാനമന്ത്രി അനുമതി നല്കി
മധ്യ പ്രദേശില് മഴയിലും വെള്ളപ്പൊക്കത്തിലും മരണമടഞ്ഞവരുടെ ഉറ്റ ബന്ധുക്കള്ക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാന് പ്രധാനമന്ത്രി അനുമതി നല്കി. പരിക്കേറ്റവര്ക്ക് അന്പതിനായിരം രൂപ വീതം അനുവദിച്ചിട്ടുണ്ട്.
ഒരു പി എം ഓ ട്വീറ്റില് പറഞ്ഞു :
മധ്യ പ്രദേശില് മഴയിലും വെള്ളപ്പൊക്കത്തിലും മരണമടഞ്ഞവരുടെ ഉറ്റ ബന്ധുക്കള്ക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാന് പ്രധാനമന്ത്രി അനുമതി നല്കി. പരിക്കേറ്റവര്ക്ക് അന്പതിനായിരം രൂപ വീതം അനുവദിച്ചിട്ടുണ്ട്.
(
യുവജനകാര്യ, കായിക മന്ത്രാലയം
എസ്സിഒ രാജ്യങ്ങളിലെ കായിക വിദ്യാഭ്യാസ മന്ത്രിമാരുടെ ഉച്ചകോടിയിൽ ശ്രീ അനുരാഗ് സിങ് താക്കൂർ അധ്യക്ഷനായി
എസ്സിഒ അംഗരാജ്യങ്ങളുടെ ഉച്ചകോടിക്ക് ആതിഥേയത്വം വഹിക്കാൻ കഴിഞ്ഞതിൽ ഇന്ത്യ അഭിമാനിക്കുന്നു: ശ്രീ അനുരാഗ് സിങ് താക്കൂർ
‘കായികരംഗത്തും ശാരീരികക്ഷമതയിലും സഹകരണം’ എന്ന വിഷയത്തിൽ ഷാങ്ഹായ് കോർപ്പറേഷൻ ഓർഗനൈസേഷനിലെ  എട്ടു രാജ്യങ്ങളിൽ നിന്നുള്ള പ്രതിനിധികൾ പങ്കെടുത്ത മൂന്നു ദിവസത്തെ ഉച്ചകോടി 2023 മാർച്ച് 15നു സമാപിച്ചു. കേന്ദ്ര ഗവൺമെന്റിന്റെ യുവജനകാര്യ, കായിക മന്ത്രാലയത്തിന്റെ ആഭിമുഖ്യത്തിലായിരുന്നു ഉച്ചകോടി.
ന്യൂഡൽഹിയിലാണ് ഉച്ചകോടി നടന്നത്. ആദ്യ രണ്ടു ദിവസം എസ്സിഒ രാജ്യങ്ങളിലെ വിദഗ്ധരുൾപ്പെടുന്ന പ്രവർത്തകസമിതിയുടെ ചർച്ചകൾക്കായി നീക്കിവച്ചിരുന്നു. അവസാന ദിവസമാണ് കേന്ദ്രമന്ത്രി ശ്രീ അനുരാഗ് സിങ് താക്കൂറിന്റെ അധ്യക്ഷതയിൽ മന്ത്രിമാരുടെ യോഗം നടന്നത്.
'ആസാദി കാ അമൃത് കാലി'ന്റെ ആദ്യ വർഷം , ഇന്ത്യക്ക് ജി 20 അധ്യക്ഷപദം ലഭിച്ച വർഷം എന്നീ പ്രത്യേകതകളുള്ള വർഷത്തിൽ എസ്സിഒ രാജ്യങ്ങൾക്ക് ആതിഥേയത്വം വഹിക്കാനായത് ഇന്ത്യക്കും യുവജന - കായികമന്ത്രാലയത്തിനും അഭിമാനകരമാണെന്നും മന്ത്രി പറഞ്ഞു.
"കായികമേഖലയുടെ ആഭിമുഖ്യത്തിൽ വൈവിധ്യമാർന്ന വിഷയങ്ങളിൽ എസ്സിഒ രാജ്യങ്ങളുമായി സഹകരിക്കുന്നതിലും, ആശയങ്ങൾ കൈമാറുന്നതിലും, ഓരോ അംഗരാജ്യങ്ങളുടെയും വൈദഗ്ധ്യം ഉപയോഗിച്ച് കായികമേഖലയോടുള്ള പൊതുവായ പ്രതിബദ്ധതയ്ക്കു കരുത്തേകാൻ സഹായിക്കുന്ന പൊതുവേദി കെട്ടിപ്പടുക്കുന്നതിലും ഞങ്ങൾ സന്തുഷ്ടരാണ്" - അദ്ദേഹം കൂട്ടിച്ചേർത്തു. ഇന്ത്യയെ കായികമേഖലയുടെ വഴികാട്ടിയാക്കാനും രാജ്യത്തെ വികസിത കായിക രാഷ്ട്രമാക്കി മാറ്റാനുമുള്ള പ്രധാനമന്ത്രിയുടെ കാഴ്ചപ്പാടും അദ്ദേഹം ആവർത്തിച്ചു.
കസാക്കിസ്ഥാൻ, കിർഗിസ്ഥാൻ, റഷ്യ, ഉസ്ബെക്കിസ്ഥാൻ, ഇന്ത്യ, പാകിസ്ഥാൻ  പ്രതിനിധികൾ ചർച്ചയിൽ നേരിട്ടു പങ്കെടുത്തു. ചൈന, താജിക്കിസ്ഥാൻ എന്നിവിടങ്ങളിൽ നിന്നുള്ള പ്രതിനിധികൾ വെർച്വലായും പങ്കെടുത്തു. കളങ്കമില്ലാത്ത കായികരംഗത്ത് അന്താരാഷ്ട്ര പ്രതിബദ്ധതകൾ ശരിയായി നടപ്പാക്കുന്നതിനായി കായിക വിദ്യാഭ്യാസം, ശുദ്ധമായ കായികരംഗം, കായികശാസ്ത്രം എന്നീ മേഖലകളിൽ വർധിച്ച സഹകരണത്തിന്റെയും സമ്മേളനങ്ങൾ/സെമിനാറുകൾ/പരിശീലന പരിപാടികൾ എന്നിവ സംഘടിപ്പിക്കേണ്ടതിന്റെയും ആവശ്യകത എല്ലാ രാജ്യങ്ങളും ആവർത്തിച്ചു.
യോഗ, വുഷു തുടങ്ങി ശാരീരികക്ഷമത നിലനിർത്തുന്ന എസ്സിഒയുടെ പരമ്പരാഗത പ്രവർത്തനങ്ങളുടെ പ്രാധാന്യത്തെ അവർ അഭിനന്ദിച്ചു. ജീവിതശൈലിയെന്ന നിലയിലും കായിക ഇനമെന്ന നിലയിലും ശാരീരികക്ഷമത മെച്ചപ്പെടുത്തുന്നതിൽ അതിന്റെ പങ്കിനെ അംഗീകരിക്കുകയും ചെയ്തു. സ്പോർട്സ് മെഡിസിൻ, രോഗശാന്തി, കായികരംഗത്തെ മികവ് എന്നിവയ്ക്കുള്ള സഹായമെന്ന നിലയിൽ എസ്സിഒ രാജ്യങ്ങളിലെ പരമ്പരാഗത വൈദ്യശാസ്ത്രത്തിന്റെ പങ്കും ചർച്ചയായി.
ഉച്ചകോടിക്കു വിജയകരമായി ആതിഥേയത്വം വഹിച്ചതിന് എസ്സിഒ അംഗങ്ങൾ ഇന്ത്യയെ അഭിനന്ദിക്കുകയും ആതിഥേയ രാജ്യത്തിനു നന്ദി അറിയിക്കുകയും ചെയ്തു.
-ND-
(Visitor Counter : 76
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 200 കോടി കടന്നു
(ന്യൂ ഡൽഹി: ജൂലൈ 18, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 200 കോടി  കടന്നു. 2,63,34,227 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.79 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,44,264 പേരാണ്. ഇത് ആകെ രോഗബാധിതരുടെ 0.33 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 16,069 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,30,97,510 ആയി. ദേശീയ രോഗമുക്തി നിരക്ക് 98.47%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 16,935 പേർക്കാണ്.
കഴിഞ്ഞ 24 മണിക്കൂറിൽ 2,61,470 പരിശോധനകൾ നടത്തി.86.96 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 6.48 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.58 ശതമാനമാണ്.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുനരുപയോഗ ഊർജ്ജം പ്രോത്സാഹിപ്പിക്കുന്നതിന് സർക്കാർ സ്വീകരിച്ച നടപടികൾ
ന്യൂ ഡൽഹി, ഡിസംബർ 21, 2021
2014 മാർച്ചിൽ 76.37 GW ആയിരുന്ന സ്ഥാപിത പുനരുപയോഗ ഊർജ്ജ ശേഷി 2021 നവംബറിൽ 150.54 GW ആയി വർദ്ധിച്ചു. അതായത് ഏകദേശം 97% വർദ്ധന.
രാജ്യത്ത് പുനരുപയോഗ ഊർജ്ജം പ്രോത്സാഹിപ്പിക്കുന്നതിന് കേന്ദ്ര ഗവണ്മെന്റ് ഒട്ടേറെ നടപടികൾ സ്വീകരിച്ചിട്ടുണ്ട്. അവ ഇനിപ്പറയുന്നു:-
• ഓട്ടോമാറ്റിക് റൂട്ടിൽ 100 ശതമാനം വരെ നേരിട്ടുള്ള വിദേശ നിക്ഷേപം  അനുവദിച്ചു
• 2025 ജൂൺ 30-നകം കമ്മീഷൻ ചെയ്യുന്ന സൗരോർജ്ജത്തിന്റെയും കാറ്റിന്റെയും പദ്ധതികൾക്ക്, അന്തർ സംസ്ഥാന വിൽപനയ്ക്കുള്ള ഇന്റർ സ്റ്റേറ്റ് ട്രാൻസ്മിഷൻ സിസ്റ്റം  നിരക്കുകൾ ഒഴിവാക്കും.
• പുതിയ പ്രസരണ ലൈനുകൾ സ്ഥാപിക്കലും, പുതിയ സബ്-സ്റ്റേഷൻ ശേഷി സൃഷ്ടിക്കലും
• 2022 വരെയുള്ള റിന്യൂവബിൾ പർച്ചേസ് ഒബ്ലിഗേഷന്റെ  ലക്ഷ്യ പ്രഖ്യാപനം,
• പ്ലഗ് ആൻഡ് പ്ലേ അടിസ്ഥാനത്തിൽ പുനരുപയോഗ ഊർജ്ജ  ഡവലപ്പർമാർക്ക് ഭൂമിയും പ്രസരണ സൗകര്യവും ലഭ്യമാക്കാൻ RE പാർക്കുകൾ സ്ഥാപിക്കൽ
• PM-KUSUM, പുരപ്പുറ സൗരോർജ്ജ ഘട്ടം II, 12,000 MW CPSU ഘട്ടം II, തുടങ്ങിയ പദ്ധതികൾ
• സൗരോർജ്ജ ഫോട്ടോവോൾട്ടായിക് സംവിധാനം/ഉപകരണങ്ങൾ എന്നിവ വിന്യാസം ചെയ്യുന്നതിനുള്ള മാനദണ്ഡങ്ങളുടെ വിജ്ഞാപനം
• നിക്ഷേപങ്ങൾ ആകർഷിക്കുന്നതിനും സുഗമമാക്കുന്നതിനുമായി പ്രോജക്ട് ഡെവലപ്മെന്റ് സെല്ലിന്റെ രൂപീകരണം
• ഗ്രിഡ് ബന്ധിത സോളാർ പിവി, കാറ്റിൽ നിന്നുള്ള പദ്ധതികളിൽ നിന്ന് വൈദ്യുതി വാങ്ങുന്നതിനുള്ള മാതൃക ബിഡ്ഡിംഗ് മാർഗ്ഗനിർദ്ദേശങ്ങൾ.
• വിതരണ ലൈസൻസികൾ RE ഉത്പാദകർക്ക് സമയബന്ധിതമായി പണം നൽകുന്നുവെന്ന് ഉറപ്പാക്കാൻ, ലെറ്റർ ഓഫ് ക്രെഡിറ്റ്  അല്ലെങ്കിൽ മുൻകൂർ പണമടയ്ക്കൽ മുഖേന വൈദ്യുതി ലഭ്യമാക്കാൻ ആവശ്യമായ ഉത്തരവുകൾ ഗവണ്മെന്റ് പുറപ്പെടുവിച്ചു.
• പവർ എക്സ്ചേഞ്ച് വഴി RE വൈദ്യുതി സംഭരിക്കുന്നത് സുഗമമാക്കുന്നതിന് ഗ്രീൻ ടേം അഹെഡ് മാർക്കറ്റ്  ആരംഭിച്ചു.
ഇന്ന് ലോക് സഭയിൽ രേഖാമൂലം നൽകിയ മറുപടിയിൽ കേന്ദ്ര ഊർജ്ജ മന്ത്രി ശ്രീ ആർ. കെ. സിംഗാണ് ഇക്കാര്യങ്ങൾ അറിയിച്ചത്.
RRTN/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് പ്രധാനമന്ത്രിയോട് നന്ദി അറിയിച്ചു
പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് പ്രധാനമന്ത്രി ശ്രീമതി. ഷെയ്ഖ് ഹസീനയ്ക്ക് കോവിഡ് -19 അടിയന്തര ഫണ്ടിലേക്കുള്ള സഹായധനത്തിന് നന്ദി അറിയിച്ചു.
'കോവിഡ് -19 അടിയന്തര ഫണ്ടിലേക്ക് 1.5 മില്യണ് ഡോളര് സംഭാവനയായി പ്രഖ്യാപിച്ചതിന് ബംഗ്ലാദേശിലെ പ്രധാനമന്ത്രി ഷെയ്ഖ് ഹസീനയോട് നന്ദിയുണ്ട്. ഞങ്ങളുടെ ഐക്യദാര്ഢ്യവും, ഒരുമിച്ചുള്ള പ്രവര്ത്തനവും മുഖേന കോവിഡ് -19 ഉയര്ത്തുന്ന വെല്ലുവിളികളെ മറികടക്കുന്നതിന് സാധിക്കും ' , പ്രധാനമന്ത്രി പറഞ്ഞു.
(MRD181
പ്രത്യേക സേവനങ്ങളും ഫീച്ചറുകളും
സ്വച്ഛതാ ബോധവൽക്കരണ പരിപാടി സംഘടിപ്പിച്ചു
നാഷണൽ സ്റ്റാറ്റിസ്റ്റിക്കൽ ഓഫീസിന്റെ ഫീൽഡ് ഓപ്പറേഷൻസ് ഡിവിഷൻ, തിരുവനന്തപുരത്തെ കല്ലിയൂരിൽ സ്വച്ഛതാ ബോധവൽക്കരണ പരിപാടി സംഘടിപ്പിച്ചു. ഈ പരിപാടി കേന്ദ്ര ഗവൺമെന്റിന്റെ ദേശീയ ശുചിത്വ യജ്ഞത്തിന്റെ ഭാഗമായ സ്വച്ഛതാ പരിപാടി 2.0 ന്റെ ഭാഗമാണ് . കല്ലിയൂർ പഞ്ചായത്ത് പ്രസിഡന്റ് ശ്രീ കെ കെ ചന്ദു കൃഷ്ണ പരിപാടി ഉദ്ഘാടനം ചെയ്തു. പഞ്ചായത്ത് സെക്രട്ടറി ശ്രീ ജയകുമാർ, എൻ എസ് ഒ ഡെപ്യൂട്ടി ഡയറക്ടർ ജനറൽ ശ്രീമതി സുനിതാ ഭാസ്കർ തുടങ്ങിവർ സംസാരിച്ചു. ഫീൽഡ് ഓപ്പറേഷൻസ് ഡിവിഷന്റെ ഓഫീസർമാരും ജീവനക്കാരും മറ്റ് വോളന്റിയർമാരും പരിപാടിയിൽ പങ്കെടുത്തു.
--NS--
(Visitor Counter : 30